**מדיניות תאגיד מי יבנה**

**בנושא אבטחת מידע - ISO 27001:2013**

1. *תאגיד מי יבנה מחויב לאבטחת המידע של התאגיד לרבות מידע על תושבים, עובדים, קבלנים וספקים ומידע פנימי של התאגיד המשמש אותו בתהליכי מתן שירותי המים והביוב ובכלל.*
2. *השמירה על אבטחת המידע היא מעניינו ובאחריותו של כל אחד מהמנהלים ועובדי תאגיד מי יבנה.*
3. *תאגיד מי יבנה מחויב למלא את הדרישות עפ"י דין, הנוגעות לפעילותיו בנושא אבטחת מידע לרבות חוק חופש המידע וחוק הגנת הפרטיות.*
4. *תאגיד מי יבנה יקיים מערכת ניהול אבטחת מידע בהתאם לדרישות תקן 27001:2022 ISO*
5. *הנהלת תאגיד מי יבנה תקצה משאבים ואמצעים נדרשים, בהתאם לתקציבה, לצורך הפעלה תקינה של מערכת ניהול אבטחת מידע. המשאבים כוללים הן משאבים חומריים והן משאבים אנושיים.*
6. *תאגיד מי יבנה יקדם הנחלת חינוך לאבטחת מידע לעובדים כחלק מהתרבות הארגונית לצורך שמירה על שלמות המידע ומניעת זליגתו.*
7. *הנהלת תאגיד מי יבנה תקבע יעדים בנושאי אבטחת המידע ותפעל להשגתם, לשיפורם ולעדכונם מדי תקופה.*
8. *כדי להבטיח בקרה על השגת המטרות והיעדים בתחום אבטחת המידע יבוצע ניטור תקופתי, סקר סיכונים, ניתוח הסיבות לחריגות ותבוצענה פעולות תיקון ומניעה להפחתת הסיכונים.*
9. *תאגיד מי יבנה יפעל לשיפור מתמיד של מערכת אבטחת המידע ויתאים עצמו לאיומים ולהגנות הנוגעות למערכת אבטחת המידע לרבות* ***עמידה בדרישות הישימות לאבטחת מידע****.*
10. *תאגיד מי יבנה יכלול שיקולים של אבטחת מידע בתהליכי אספקת שירותי המים והביוב ללקוחות בשאיפה לצמצם ולמנוע פגיעות באבטחת המידע.*
11. *הנהלת תאגיד מי יבנה תביא לידיעת כלל העובדים, הקבלנים, הלקוחות ובעלי העניין האחרים את מדיניות התאגיד בתחום אבטחת המידע במטרה להבטיח את מודעותם להתחייבויות שלהם ואליהם בתחום אבטחת המידע.*
12. *תאגיד מי יבנה יפעל בשיתוף פעולה עם הרשויות הממונות, עם הלקוחות והספקים בכל ההיבטים הנוגעים לאבטחת המידע.*

*מר אבישע קליין*

*מנכ"ל התאגיד*